ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Štrasburg
Termín:			06. – 07. november 2013
Prijímajúca 
organizácia:  		SPORT CONVENTIONS DIVISION
Directorate of Youth an Sport
Council of Europe
Adresa:			Agora
1 quai Jacoutot 
Room 3
67075 STRASBOURG 
Francúzsko

Účel cesty:		39. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 
 
Spôsob 
financovania: 		ZPC bola plne financovaná z rozpočtu Antidopingovej   
agentúry SR

3.	RÁMCOVÝ PROGRAM POBYTU

Dátum/ čas:		06. november 2013 / 09.00 - 19.00 hod.
				07. november 2013 / 09.00 - 18.00 hod.
39. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 
 
	Navštívené 
organizácie:		Council of Europe
				
Kontaktované 
osoby:			- členovia pléna Monitorovacej skupiny Dohovoru proti   
   dopingu Rady Európy /36/
					- prizvaní zástupcovia vybraných medzinárodných   
   športových federácií  a organizácií /3/
- zástupcovia Svetovej antidopingovej agentúry /1/
- administrátor Európskej komisie /1/ 
- predstaviteľ Svätej stolice /1/				
- pracovníci úradu RE, Divízia dohovorov v športe /3/
			
Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 

INFORMAČNÝ  SÚHRN:

Pracovný program rokovaní bol traktovaný v nasledovných kľúčových tématických celkoch:

A)  	OTVORENIE  ZASADNUTIA,  INŠTITUCIONÁLNE  A ADMINISTRATÍVNE OTÁZKY

	Vlastnému zasadnutiu pléna TDO predchádzalo pracovné stretnutie  Koordinačnej skupiny TDO,  ktorú tvoria admistrátori  Divízie dohovorov v športe RE a vedúci odborní funkcionári TDO ( predsedajúci, zástupca predsedajúceho, vedúci expertných poradných skupín TDO), ako aj prizvaní experti a hostia participujúcich organizácií.
Otvorenie 39. zasadnutia TDO a rokovanie viedol p. Wilhelm Fridriech Moog, predseda TDO.   

01.	SCHVÁLENIE PROGRAMU 
Program 39. zasadnutia TDO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

02.     SCHVÁLENIE ADMINISTRATÍVNYCH AKTIVÍT 
Zasadnutie TDO sa riadi procedurálnou metodikou platnou pre Radu Európy a jej 
poradné útvary od roku 1999 ( T-DO/99/16 rev), je platná v plnom rozsahu. K predmetným
procudrálnym pravidlám neboli predložené žiadne pozmeňujúce ani doplňujúce návrhy. 

03.	SCHVÁLENIE ZÁZNAMU 37. ZASADNUTIA TDO 
Záznam 37. zasadnutia  TDO  (Štrasburg, 10.- 11. apríl 2013) bol prezentovaný           a aktualizovaný na zasadnutí TDO. Záznam nebol po prezentácii nijako doplnený ani plénom upravený a následne jednomyseľne schválený.

04.	SCHVÁLENIE ZÁZNAMU 38. MIMORIADNEHO ZASADNUTIA TDO 
Záznam 38. mimoriadneho zasadnutia  TDO  (Paríž, 04.- 05. september 2013) bol prezentovaný  a aktualizovaný na zasadnutí TDO. Záznam nebol po prezentácii nijako doplnený ani plénom upravený a následne jednomyseľne schválený.

05.	ODPOČET SEKRETARIÁTU DIVÍZIE KONVENCIÍ V ŠPORTE
TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Na pozícii a vedúceho divízie a koordinátora TDO pôsobil od 1. apríla 2011 p. Pierre Masson, ktorý na zasadnutí TDO oznámil svoju abdikáciu. Na jeho pozíciu bol sekretariátom RE vymenovaný nový koordinátor a administrátor Dohovoru pán Sergej Khrychikov.
TDO inštitucionálne a administratívne zabezpečuje súčinnosť vnútorných útvarov podľa európskych dohovorov v športe (Dohovor proti dopingu RE, jeho Monitorovacia skupina -TDO a Ad hoc európsky výbor pre WADA - CAHAMA, Rozšírená parciálna zmluva v športe RE – EPAS, Stály výbor Európskeho dohovoru  pre sledovanie diváckej násilnosti počas športových podujatí, najmä na futbalových zápasoch - TRV ) a vonkajších organizácií  ( Európska komisia a jej Expertná skupina pre antidoping, UNESCO, WADA, Medzinárodný olympijský výbor, vybrané európske a medzinárodné športové federácie, participujúce mimovládne organizácie ) na báze partnerstva pri akceptácii Dohovoru a jeho TDO. Antidoping ako dôležitý nástroj pre zachovanie skutočných hodnôt športu, jeho princípov, súťaživosti a fair play aj naďalej zostáva priroritnou oblasťou záujmu Divízie dohovorov v športe.

06.	SIGNATÁRSKE A RATIFIKAČNÉ KRAJINY  
Predsedajúci prezentoval  informáciu o aktuálnom stave v procese signovania Dohovoru a jeho ratifikácie krajinami Európy a krajinami, ktoré pristúpili k Európskej kultúrnej dohode, ako aj inými krajinami sveta,  ktoré majú záujem participovať na Dohovore, tieto sú krajinami TDO. Ku dňu zasadnutia bolo pristúpených k Dohovoru jeho signovaním celkom 51 zmluvných stránu ( 37 európskych krajín, Austrália, Kanada, Tunisko, USA). Prístupové rokovania s dvoma kandidátskymi krajinami (Lýbia, Maroko) sú odročené.

	
B) 	MONITOROVANIE PLNENIA DOHOVORU 

OBJASNENIE VÝCHODÍSK  A ÚVODNÁ ROZPRAVA O NÁSLEDNOM ROZVOJI MONITOROVACEJ SKUPINY

	TDO na sledovanie súladnosti plnenia Dohovoru používa rôzne nástroje, no predovšetkým dotazník plnenia antidopingového dohovoru, správy zmluvných strán        o vývoji antidopingových aktivít vlád a antidopingových organizácií, hodnotiace správy zmluvných strán a správy auditorskych sledovaní expertných skupín Rady Európy. Partnerské prganizácie ako Rada Európy, UNESCO a WADA majú svoje vlastné monitorovacie nástroje a bolo by vhodné, aby tieto nástroje boli v budúcnosti unifikované. Pre spoločný účel zmluvné strany akceptovali možnosť použiť výsledky kontrolného dotazníka hodnotiacich procesov, poradných návštev a správ autoevaluácie vo viacerých smeroch, s dôrazom na strategické ciele rozvoja antidopingovej politiky.
Aktuálne sa TDO prezentuje na aktivitách revízie WADA Kódexu, harmonizácií pravidiel dopingovej kontroly a celkovej antidopingovej regulácie, vrátane nastavenia a harmonizácie národných legislatív.  TDO predstavuje vysoko účinnú a efektívnu formu komunikácie         a koordinácie antidopingovej politiky a má vysoký potenciál svojho ďalšieho napredovania.  

07.	VÝROČNÉ SPRÁVY O ANTIDOPINGOVEJ POLITIKE 
Monitoring plnenia Dohovoru a jeho implementácie sa vykonávajú od roku 1989. Dohovor predstavuje prvý medzinárodný právny nástroj v boji proti dopingu v športe. Okrem krajín Rady Európy na Dohovore participujú aj krajiny mimo Európy ( Kanada, USA, Australia, Tunisko ) medzinárodné športové federácie, vládne a mimovládne organizácie a samotná WADA. Za účelom riešenia kľúčových oblastí  smerovania antidopingovej regulácie má ustanovené expertné skupiny, ktorých výstupy sú následne implementované do riadiacej, koordinačnej a rozhodovacej právomoci zmluvných strán.

	07.1.	PREZENTÁCIA ZÁVEREČNEJ SPRÁVY O ANTIDOPINGOVEJ POLITIKE  ZA ROK 2011
Správa bola prednesená formou vizuálnej prezentácie vo forme odpočtu informácií antidopingovej politiky jednotlivých zmluvných strán TDO. Predmetom záujmu monitoringu boli najmä otázky – aplikácie zoznamu zakázaných látok a metód, vnútroštátna koordinácia, financovanie antidopingového programu, miera dostupnosti zakázaných látok vo faktuálnej  a  legislatívnej  báze,  existencia  laboratórií,  výchova, výskum, spolupráca   so športovými organizáciami, program dopingovej kontroly, monitoring športovcov              a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom 46 krajín Európy a krajín participujúcich v TDO  a Čína. Napriek vyžiadaniu sumarizácie z celkovo 51 krajín bolo 6 krajín, ktoré si túto povinnosť nesplnili  a takto narušili celkový odpočet  Dohovoru. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu.
	 Hlavným cieľom Dohovoru je podporovať harmonizáciu opatrení na národnej     a medzinárodnej úrovni, ktoré sú vhodné a účinné v boji proti dopingu. Dohovor nestanovuje vytvorenie jednotného modelu boja proti dopingu, ale vyjadruje určitý počet spoločných noriem a predpisov, ktoré vyžadujú zmluvné strany a pre tento účel prijmú legislatívne, finančné, technické, vzdelávacie a iné opatrenia. Zásady a ciele Dohovoru predstavujú pre zmluvné strany zaväzok prijať relevantné legislatívne normy a predpisy ako aj nastaviť smerovanie národnej antidopingovej politiky, vytvoriť národný koordinačný útvar, obmedziť obchodovanie s dopingovými látkami a užívanie dopingových látok, posilňovať systém dopingovej kontroly a zlepšenia detekčných techník, podporovať vzdelávanie a informačné programy, zaručiť účinnosť sankcií, spolupracovať s národnými a medzinárodnými športovými organizáciami a používať akreditované antidopingové laboratóriá. 
Súčasťou správy bola aj vizuálna prezentácia a sumarizácia odpočtu informácií antidopingovej politiky jednotlivých zmluvných strán TDO za rok 2011.  Predmetom záujmu monitoringu bola problematika kľúčových oblastí Dohovoru, no predovšetkým  definícia dopingu v športe, registre pre testovanie, aplikácia zoznamu zakázaných látok         a metód, vnútroštátna koordinácia,  forma národnej legislatívy a jej súladnosť s Dohovorom, financovanie antidopingového programu, miera dostupnosti zakázaných látok vo faktuálnej   a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov.
	Nadväzne na prezentovanú záverečnú správu bola prednesená vecná a analytická správa ako metodické východisko pre ďalšie smerovanie národných antidopingových aktivít. Dohovor vyjadruje záväzok zmluvných strán a ich politickú vôľu k boju proti dopingu v športe aktívne a koordinovaným spôsobom. 
Návrh znenia správy, vrátane doplňujúcich formálnych správ k odpočtu informácií antidopingovej politiky jednotlivých zmluvných strán za rok 2011 bol následne plénom TDO schválený.

	07.2.	PREZENTÁCIA PRÍPRAVY DOTAZNÍKA ANTIDOPINGOVEJ POLITIKY ZA ROK 2012
Na báze Dohovoru a pre zabezpečenie jeho univerzálnej  platnosti, ako aj pre dosiahnutie súladu Dohovoru je po naplnení a zabezpečení formálnych technických podmienok je formou autorizovaného prístupu zverejnený dotazník  odpočtu  informácií  antidopingovej  politiky  jednotlivých  zmluvných  strán TDO  za rok 2012. Zmluvné strany boli vyzvané k spleniu si predmetného záväzku sekretariátom TDO, vrátane celkovej sumarizácie do konca novembra 2013. 

	
	07.3.	PREZENTÁCIA PRÍPRAVY NOVEJ FORMY DOTAZNÍKA ANTIDOPINGOVEJ POLITIKY ZA ROK 2013
TDO pôsobí na báze Dohovoru a má nadčasový rámec. Pre zabezpečenie univerzálnej  platnosti  Dohovoru má preto TDO záujem o revíziu všetkých rozporov medzi vývojom antidopingu vôbec a jeho aktuálnym znením. Po naplnení a zabezpečení formálnych technických podmienok je pripravená osnova a vnútorná štruktúra dotazníka  odpočtu  informácií  antidopingovej  politiky  jednotlivých  zmluvných  strán TDO za rok 2013, ktorá bude predložená na schválenie pléna TDO najneskôr do mája 2014. 

	07.4.	VÝVOJ  SÚLADU  DOHOVORU S ROZVOJOVÝM PROJEKTOM	
	Dohovor v odpočte konania TDO podpísalo alebo prijalo s výhradou ratifikácie celkom 51 krajín.  TDO má záujem riešiť aktuálnu problematiku súladu vlastného Dohovoru a nadväzných národných aktivít pri jeho napĺňaní, nevynímajúc plnenie obsahu Dodatkového protokolu Dohovoru. TDO neustále hľadá vhodné mechanizmy pre optimálne nastavenie národnej regulácie pri akceptácií spoločného rámca Dohovoru.
 
	Správy o rozvojových a konzultačných návštevách
TDO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín. Predsedajúci vykonal odpočet, ktorým doteraz TDO vykonanala viac ako 52 hodnotení. Aktuálne bola ukončená správa o vykonaní konzultačnej návštevy Bulharska.
 
	Následné vzdelávacie a konzultačné návštevy z rozhodnutia TDO a samohodnotiace správy
	V programe TDO sú rozpracované viaceré návštevy, ktoré po konzultácii so zmluvnými stranami sú zamerané najmä na odpočet aktuálneho stavu plnenia dohovoru        z pohľadu jeho základných článkov, legislatívy, monitoringu informácii o športovcoch, testovania a ochrany osobných údajov. Aktuálne sa pripravuje a finalizuje správa z konzultačnej návštevy Ruska. Nastavenie predmetných návštev bude aktualizované pre rok 2014 a postupne rozpracovávané podľa monitoringu antidopingovej politiky a vlastný návrh vzdelávacích a konzultačných návštev bude predložený TDO komisiou pre súlad s Dohovorom na následné zasadnutie TDO. 
	
	Doplňujúce návrhy pre vykonanie konzultačných a vzdelávacích návštev
V horizonte roka 2014 sa pripravujú predbežné formálne úkony k výkonu hodnotiacich a konzultačných návštev pre posúdenie súladu s Dodatkovým protokolom Dohovoru (Rumunsko, Španielsko). Tieto aktivity budú postupne zabezpečované sekretariátom a koordinované TDO.

C)	INŠTITUCIONÁLNE AKTIVITY  

08.	ZOZNAM ZAKÁZANÝCH  LÁTOK 2014
V súlade s článkom 11.1.b Dohovoru bol na rokovanie TDO predložený v koordinácii s WADA návrh  Zoznamu zakázaných látok a zakázaných metód pre rok 2014 ako medzinárodnej normy Kódexu. V návrhu boli uplatnené stanoviská TDO a jeho Poradnej skupiny pre vedu k vybraným zakázaným látkam, najmä princípy analytiky zakázanej látky klenbuterol, toxické pôsobenie anabolických látok vo vybraných potravinách, upresnenie nových vedeckých poznatkov nadväzných predovšetkým na skupín látok - glukokortikosteroidy, kanabinoidy, anaboliká, hormonálne látky, nezaradené látky,  peptidové hormóny, rastové faktory, beta-2 agonisty, hormóny a metabolické modulátory, diuretiká a maskovacie látky, fyzikálna a chemická manipulácia, génový doping, stimulanciá, narkotiká, beta-blokátory, ako aj prezentácia relevantných vedeckých aspektov. Obsah tohto záznamu v ďalšom upresnení nie je predmetom zverejnenia. 
Návrh znenia Zoznamu zakázaných látok a zakázaných metód pre rok 2014 ako medzinárodnej normy Kódexu bol následne plénom TDO schválený.

09.	NOVÉ PROBLÉMOVÉ OBLASTI ANTIDOPINGOVEJ POLITIKY

09.1.	IDENTIFIKÁCIA NOVÝCH OBLASTÍ
Ďalšie napredovanie  Dohovoru  je  spojené  s reflexiou  na  nové skutočnosti vo 
všetkých problémových oblastiach nadväzných na rozvoj športu ( rovnosť v športovaní a rovnosť v zaobchádzaní so športovcami, spolupráca antidopingových organizácií a farmaceutického priemyslu, prevencia a ochrana pred nebezpečnými látkami,  obsiahnutými v potravinových doplnkoch výživy ).

 09.2.	EDUKÁCIA A PREVENCIA
Antidopingová edukácia a prevencia sú pre polularizáciu a napredovanie Dohovoru nevyhnutné. Túto skutočnosť zdôraznilo prvé tématické zasadnutie TDO pod názvom „Antidopingové vzdelávanie a prevencia: luxus alebo nevyhnutnosť?“ (Štrasburg, 14. apríl 2013) Tématické zasadnutie zdôraznilo význam vzdelávania a prevencie ako nevyhnutných nástrojov pri upevňovaní poslania športu ako fenomenálnej ľudskej aktivity a potrebu jeho ochrany.
	Vzdelávanie a prevencia v politike boja proti dopingu sú navzájom prepojené,    preto TDO zabezpečuje činnosť Poradnej skupiny pre vzdelávanie ako výraz nevyhnutnej súčasti Dohovoru. Princípy vzdelávania sa musia uplatňovať vo všetkých druhoch športu a jeho formách, pričom ťažisko cieleného ovplyvňovania je smerované na všetky sociálne a vekové skupiny športovcov. Výchova v oblasti antidopingu ako jedna z kľúčových činností má priamy dosah na principiálne rozhodnutia v športovej činnosti a osvojenie si  výchovy a jej smerovania je výrazom správnej prevencie, ktorá musi byť vždy  adresná. 
	Výchova a vzdelávanie sú neoddeliteľnou súčasťou Svetového antidopingového programu prezentovaného WADA. Jestvuje záujem antidopingových organizácií o riešenie problematiky vzdelávania a uplatnenie osvedčených dostupných foriem šírenia ošvedčených skúseností. Antidopingové vzdelávanie znamená aj priamy dosah na inštitucionálne formy, ktoré na seba viažu značnú časť antidopingových odborníkov ústredných útvarov riadenia športu a participujúcich národných antidopingových organizácií, majúcich systémový dosah na celé športové hnutie. 
Podľa článku 6  Dohovoru proti dopingu Rady Európy, sú členské štáty povinné implementovať antidopingové vzdelávanie. Rovnaká povinnosť je stanovená dvomi hlavnými nástrojmi medzinárodného práva - Svetovým antidopingovým kódexom a Medzinárodným ohovorom proti dopingu v športe UNESCO. Jestvuje mnoho prostriedkov pre vzdelávanie a prevenciu zabezpečovanými antidopingovými organizáciami a medzinárodnými inštitúciami ( semináre, workshopy, audiovizuálne prostriedky, plagáty, IT kanály, e-learning, aplikácie pre „rozumné“ telefóny, sociálne siete, a pod.). Vzhľadom na zlyhanie formálnych nástrojov TDO predstavila neformálna skupina európskych antidopingových vzdelávacích odborníkov iniciatívne pracovné stretnutie (Amsterdam, 10. – 11. október 2013). Na riešenie problematiky vzdelávania a prevencie TDO predstavila nosné témy pre vzdelávanie športovcov a podporného personálu s dôrazom na prevenciu a výchovu v oblasti školského a univerzitného športu. 
09.3.	SVETOVÝ ANTIDOPINGOVÝ KÓDEX –  FINÁLNA VERZIA 	
Východiskovým princípom revízie Kódexu je princíp transparentnosti a zrozumiteľnosti, pričom všetky ustanovenia Kódexu musia byť unifikované                   a použiteľné na medzinárodnej i národnej úrovni bez akéhokoľvek zlyhania. Za týmto účelom sa navrhovaným znením Kódexu dopĺňa a meni znenie obsahu ponímania základných termínov po rozsiahlej diskusii všetkých zainteresovaných strán. 
Revízia Svetového antidopingového kódexu bola otvorená dňa 28. novembra 2011 a aktuálne sa dostáva do záverečného procesu po ukončení celkom štyroch etáp konzultácií a zmien. V koordinácii s CAHAMA  bolo dopracované konečné znenie návrhu Kódexu 2015, ktoré bolo následné zverejnené do finálnej verzie návrhu 4.0, zo 16. októbra 2013 a distribuované všetkým zúčastneným stranám. Súbežne                        s revíziou Kódexu dochádzalo aj k revízii jeho piatich medzinárodných noriem (Medzinárodná norma pre zoznam zakázaných látok a metód/ISPL, Medzinárodná norma pre ochranu súkromia a osobných údajov /ISPPPI, Medzinárodná norma pre testovanie/IST, Medzinárodná norma pre terapeutické výnimky /ISTUE, Medzinárodná norma pre laboratóriá /ISL). Prijatie revidovaného Kódexu sa uskutoční na Nadačnej rady WADA a  počas Svetovej konferencie o dopingu v športe (Johannesburg, 12. – 15. novembra 2013). Následne bude vykonaná jeho implementácia v podobe verzie 2015 za účasti všetkých zúčastnených strán.

D) 	AKTIVITY TDO V OBLASTI SPOLUPRÁCE 

10.	SPOLUPRÁCA S INTERNÝMI PARTNERMI

	10.1.    SPOLUPRÁCA NA BÁZE ROZŠÍRENEJ PARCIÁLNEJ  ZMLUVY V     
		            ŠPORTE (ENLARGED PARTIAL AGREEMENT ON SPORT - EPAS)
Európske  krajiny  združené  na  báze  EPAS  vytvárajú  novú  platformu  pre spoluprácu v oblasti športu. Na programe EPAS sa podieľa celkom 37 krajín pôsobiacich na báze Európskej kultúrnej dohody a participuje celkom 19 ďalších vybraných európskych športových federácií a mimovládnych organizácií (napr. ENGSO, UEFA,  EOC,  EFPM, EJU, FIBA-Europe, FISUa ďalšie). V základnom vymedzení EPAS priebežne rieši problémové oblasti rozvoja športu z úrovne štátnej administratívy, no predovšetkým problematiku športovania mládeže, nárast kriminalizácie športu, korupcie a manipulácie športových výsledkov, nelegálneho obchodovania s mladými hráčmi,  postavenia žien v športe, čo bolo aj predmetom viacerých spoločných pracovných stretnutí na báze spoločných zasadnutí ministrov zodpovedných za šport a odborných pracovníkov vybraných skupín z oblasti riadenia športu. Združenie krajín EPAS smeruje svoje aktivity na deklarovanie integrity európskeho športu ako výraz paneurópskej športovej spolupráce, avšak pri akceptovaní celkového smerovania partnerského vzťahu štátnej správy a vnútornej regulácie športových organizácií. Tieto aktivity výrazne prispievajú k posilneniu autonómnsti športu a tiež rozvoju jeho skutočných hodnôt. Slovenská republika v tomto programe aj naďalej absentuje. V tomto zmysle boli ostatné európske krajiny vyzvané k účasti na rozšírenej koordinácii športovej politiky v paneurópskom meradle.
	Nie menej významnou je spolupráca EPAS so Skupinou proti zneužívaniu drog     a nezákonnému obchodovaniu s drogami ( Pompidou Group), s Dohovorom MEDICRIME ( EDQM), Poradným výborom na ochranu dát jednotlivcov pri spracovávaní osobných údajov (TPD).

   	10.2.	SPOLUPRÁCA S FARMAKOPEOU 
TDO v spolupráci s Európskou komisiou prezentovalo odpočet rozpracovania téz návrhu Dohovoru o liekovej kriminalite ( Medicrime Convention), ktorý umožní výraznejší postih neoprávneného nakladania s dopingovými látkami a liečivými prípravkami obsahujúcimi zakázané látky z hľadiska dopingového účinku. Existencia „čierneho trhu“  do budúca predpokladá zavedenie európskeho monitorovacieho systému a mechanizmu evidencie, ako aj vyhodnocovania a nastavenie celkového systému regulácie, vrátane sankcií.  Po schválení relevantnými inštitúciami bude návrh dohovoru predložený na následné rokovanie pléna TDO.

11.	SPOLUPRÁCA S EXTERNÝMI PARTNERMI

11.1.	KOOPERÁCIA S UNESCO   
	Monitorovacia skupina T-DOD v spolupráci s WADA a UNESCO sa podieľajú na ratifikácii ako aj procesnom zabezpečovaní prijatia Medzinárodného dohovoru proti dopingu  a jeho koreláciu s Dohovorom proti dopingu Rady Európy. Sekretariát  a TDO  úzko spolupracuje s úradom UNESCO a významou mierou sa podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „Dohovor UNESCO“), prezentovaných je jeho celkom 151 signatárov.  Spoluprácu s TDO, ako to označil p. Schischlik, vedúci úpredstaviteľ Programu antidoping a šport,  považuje  UNESCO za principiálne prioritnú a predstavuje dlhodobý rámec spoločnej antidopingovej politiky, najmä pri riešení legislatívneho rámca zakázaných látok a nakladania s nimi. V koordinácii s TDO bola zabezpečená Konferencia zmluvných strán Dohovoru UNESCO (Paríž, 17. – 18. septembra 2013), ktorá splnila programový cieľ a posunula spoluprácu zmluvných strán Dohovoru UNESCO na novú platformu najmä v oblasti popularizácie antidopingovej regulácie, vzdelávania a smerovania regulácie produkcie a distribúcie potravinových doplnkov výživy.  

11.2.	VÝMENA SKÚSENOSTÍ A SPOLUPRÁCA S MEDZINÁRODNÝMI ŠPORTOVÝMI ORGANIZÁCIAMI 
	Na rokovaniach TDO sa pravidelne zúčastňujú  zástupcovia medzinárodných športových organizácií, ktorých stanoviská a postrehy často vedú k predkladaniu vecných návrhov a sú veľmi potrebné pre rozhodovací proces nielen samotnej TDO, ale aj ako cenné skúsenosti pre smerovanie politiky jednotlivých národných antidopingových organizácií. 
	Zástupcovia UEFA a UCI následne predniesli informáciu zhodnotení doterajších krokov a o aktivitách rokov 2009 a 2013. Najvýraznejší posun nastal v spoločných aktivitách pri novelizácii Svetového antdopingového kódexu a jeho medzinárodných  noriem upravujúcich princípy dopingovej kontroly v celosvetovom kontexte. Následne sú zabezpečované podmienky pre vykonávanie mimosúťažného testovania a informačnej databázy pre testovanie, analytickú činnosť a distribúciu výsledkov testovania, vrátane spracovania modelov a aktuálnych prípadových štúdií, s dôrazom na terapeutické použitie  u športovcov. Športové federácie očakávajú výraznejšiu pomoc WADA pri stanovení použiteľnosti potravinových doplnkov výživy dostupných v bežnej obchodnej sieti, vrátane analytických výsledkov takýchto sledovaní využiteľných pre prácu na platforme športových federácií a národných antidopingových organizácií. 
    	Zástupca UEFA p. Vouillamoz predniesol prezentáciu k antidopingovému programu
UEFA, vrátane aktivít pri zabezpečovaní dopingovej kontroly v systéme súťaže európskych 
klubových súťaží,  vrátane realizácie testovania  formou odberu krvi.  Významnou bude 
spolupráca UEFA a NADOs pri spracovaní whereabouts,  teda informácií a registra pre 
testovanie, vo vzájomnej kooperácii aj mimosúťažné testovanie na území krajín v rámcí 
európskych súťaží. UEFA vykonala od roku 2008 celkom 2452 testov v celkovom úhrne 
8,8 % registrovaných hráčov, z toho bolo vykonaných celkom 323 krvných testov. 
V roku 2013 bolo realizovaných celkom 612 testov ( 472 počas súťaže, 140 mimo súťaž), 
z ktorých boli 3 porušenia antidopingových pravidiel  (1x kokaín, 2 neoznámenie miesta
pobytu). V ďalšom rozvoji bude UEFA smerovať svoje aktivity na rozvoj „inteligentného 
testovania“  a pokračovaniu  etablovania  „štúdie   steroidného  profilu“  zabezpečením
trojnásobného testovania vybraných hráčov v  ročnej  perióde a  rozvoji antidopingového
programu na  báze  biologického  pasu  športovca  a  nadväzného  programu  krvného 
testovania v  európskych klubových súťažiach. 

	11.3.    SPOLUPRÁCA S EURÓPSKOU KOMISIOU
		Dohovor je predmetom spoločného záujmu TDO a  Európskej komisie o komplexné riešenie európskej antidopingovej politiky. Za týmto účelom  je etablovaná významná           a vzájomne ústretová spolupráca na báze akceptácie kľúčového poslania Dohovoru. Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu. EK rieši účelovú športovo-technickú reguláciu z pohľadu verejného  záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít.  Tieto východiská prezentoval  administrátor  a  koordinátor EK pre antidoping p. Kornbeck. Riešenie problematiky antidopingu viedolo Európsku komisiu k vytvoreniu formálneho pracovného útvaru v podobe Expertnej skupiny  pre antidoping a Ad hoc pracovnej skupiny pre doping v rekreačnom športe. Kľúčové zameranie predmetnej pracovnej skupiny bolo zamerané na východiskovú revíziu Kódexu, s následnou úpravou nadväznej antidopingovej regulácie, vyjadrenej predovšetkým v jeho medzinárodných normách a jeho korelácia so spoločnou legislatívnou bázou EU, avšak pri akceptácii špecifík tejto regulácie jednotlivých krajín a principiálnej svojbytnosti ich národných legislatív (ochrana osobných údajov                      v európskom právnom rámci, neorganizovaný rámec voľnočasových aktivít obyvateľstva, predovšetkým v rekreačnom športe, regulácia potravinových doplnkov výživy ako aj  obmedzenie dostupnosti zakázaných látok z hľadiska dopingového účinku s prioritou ochrany zdravia).  V tomto zmysle bude smerovaná aj ďalšia spolupráca medzi  RE a EU  v snahe nájsť dostatočný rámec a spoločné východiská smerujúce k ich väčšej miere relevantnej bezpečnosti a dostatočnej súladnosti s európskou legislatívou, k ochrane              a  rozvoju fyzických a duševných schopností, musí spĺňať rozmer európskeho občianskeho právneho rámca,  ako aj rozmer ochrany zdravia. EK bude na báze programu Erasmus Plus podporovať spoluprácu všetkých zainteresovaných strán a organizácií, olympijského              a celého európskeho športového hnutia,  ktoré sú z pohľadu ďalšieho napredovania športu     a ochrany zdravia  prezentované spoločným záujmom participujúcich strán.  

	11.4.    SPOLUPRÁCA S WADA
	WADA ako celosvetová organizácia plne akceptuje autonómnosť TDO a podporuje jeho aktivity nielen v európskom rámci, pretože Dohovor svojou univerzálnosťou má tento potenciál. V koordinácii WADA, medzinárodných športových federácií a národných antidopingových organizácií  bola vykonaná komplexná revízia Kódexu v nastavenej verzii 2015,  pri plnej akceptácii všetkých línií realizátorov a zúčastnených strán. Krajiny TDO boli vyzvaní k účasti na Svetovej konferencii o dopingu v športe WADA ( Johanesburg, 15. – 17. november 2013). 
	Dohovor a jeho napredovanie je predmetom spoločného záujmu krajín TDO              a  CAHAMA  ako významný nástroj na dosiahnutie efektívnej koordinácie a plnenia aktivít pri realizácii záujmov európskych krajín vo WADA, dominantne v jej Výkonnom výbore     a Nadačnej rade a toto smerovanie bude i následnom období zachované.  

	11.5.    SPOLUPRÁCA S INŠTITÚTOM NÁRODNÝCH ANTIDOPINGOVÝCH 
	           ORGANIZÁCIÍ (INADO)
Zástupca predmetnej organizácie nebol prítomný na zasadnutí TDO.

11.6.    POZOROVATEĽSKÉ KRAJINY TDO
	Pri rozvoji antidopingovej politiky TDO zohrávajú významné poslanie pozorovateľské krajiny prezentujúce rámec širokej spolupráce všetkých participujúcich strán smerujúcej k bezdopingovému športu. V tomto zmysle sú stálymi pozorovateľmi pri TDO zástupcovia Austrálie, Číny, Japonska, Kanady, Mexika, Nového Zélandu a USA.

	Záujem o napredovanie  úzkej  programov  spolupráce  prezentoval reprezentant
Číny, ktorý významne ocenil euroópsku antidopingovú platformu na báze TDO a vyjadril záujem čínskej vlády o novú formu štátnej politiky v oblasti športu, s dôrazom na jeho antidopingovú čistotu a nastavenie jednotnej antidopingovej regulácie, pričom rozvoj  antidopingu považuje za kľúčovú prioritu vládnej politiky.
	Reprezentant Japonska a rovnomenný predstaviteľ Japonskej antidopingovej agentúry ako koordinátorom národného antidopingového programu prezentoval etablované formy národnej antidopingovej regulácie a jej koordinácie s TDO, INADO a WADA. V následnom období pripravuje národná antidopingová agentúra spustenie programu na riešenie problematiky doplnkov výživy distribuovaných vo vejenej obchodnej sieti a pre tento účel pripravuje zorganizovanie svetovej konferencie o doplnkoch výživy v mesiaci september 2014. 
E) 	ROZVOJ MONITOROVACEJ SKUPINY 

12.	OBJASNENIE VÝCHODÍSK A NÁSLEDNÝ ROZVOJ TDO

	Podľa Dohovoru má TDO identifikovať a špecifikovať také mechanizmy a nástroje ktoré zabezpečia jeho ďalšie napredovanie. V tomto zmysle boli prednesené vybrané tézy.

12.1. ROZVOJ TÉZ ÚVODNÝCH ROKOVANÍ
Dosiahnuté postavenie TDO dáva výzvu pre zmluvné strany zabezpečiť ďalšie 
napredovanie a plnenie záväzkov Dohovoru s ohľadom na narastajúce a meniace sa dispozície športu a športovej činnosti ako aj nadväznej antidopingovej politiky. Predsedajúci sumarizoval tézy ďalšieho napredovania aktivít a poslania TDO tak ako boli predostrené na Sekretariát. Na základe podnetov boli špecifikované argumentácie pre napredovanie TDO a jej pracovných expertných skupín (pre právne otázky, vedu, vzdelávanie, ochranu osobných údajov a rozvojové programy). TDO predložila Návrh pracovného plánu a postupov pre roky 2013 až 2014. Vzhľadom na výrazné finančné obmedzenia sekretariátu RE pre rok 2013 a 2014 budú aktivity TDO smerované na riešenie konsenzuálnych prioritných oblastí záujmu zmluvných strán Dohovoru                (financovanie antidopingu, manažment systému potvarinových doplnkov výživy              a spolupráca  s farmaceutickým priemyslom, vzdelávanie, expertné činnosti v systéme zakázaných látok, právna a legislatívna problematika). 

12.2. 	ASISTENCIA SEKRETARIÁTU RE NA PROGRAME TDO
	Zasadnutie TDO bolo poznamenané nesúladom koordinácie Sekretariátu RE a expertným zoskupením TDO ako výkonného útvaru monitoringu Dohovoru. Program TDO pre roky 2013, resp. 2014 až 2015 bude výrazne poznačený finančnými obmedzeniami v Európe a teda aj v RE, tak ako ich prezentovala pani Maria Ochoa-Llido, riaditeľka pre ľudské práva a boj proti diskriminácii RE. Delegáti zmluvných strán TDO zdôraznili početné úspechy TDO a jej poradných skupín, ktoré sú závažné nielen pre vládne rozhodovanie a koordináciu proti dopingu v Európe, ale majú veľký dosah na na smerovanie politiky iných antidopingových organizácií v globálnom smerovaní (WADA, UNESCO, EÚ, MOV, medzinárodné športové organizácie, národné antidopingové organizácie a pod.). TDO zohráva kľúčovú úlohu pri zabezpečovaní programu RE, najmä rozvoji ľudských práv a demokracie, vrátane dominancie TDO        v boji proti dopingu. Aktivity TDO presiahli rámec Európy a sú východiskom antidopingovej regulácie v podobe medzinárodnych noriem na báze Svetového antidopingového kódexu a Medzinárodného dohovoru proti dopingu v športe UNESCO. TDO sa opiera o prácu svojich poradných expertných skupín (pre vedu, vzdelávanie, právne otázky, rozvoj a databázu informácií). TDO preto vyzvala sekretariát TDO na prehodnotenie finančného rozhodovania v predmete činnosti TDO, s možnosťou presunu koordinačných a organizačných aktivít na vybrané zmluvné strany na báze dobrovoľnosti a efektívnej participácie na rozvoji programových priorít TDO. 

12.3. PRACOVNÉ EXPERTNÉ SKUPINY A ZASADNUTIA TDO
TDO má záujem naďalej udržať prioritu postavenia a činnosti expertných skupín
v ich novom nastavení (história, koordinácia a program, právne otázky, prevencia a vzdelávanie, rovnosť príležitosti, súlad dohovoru, veda). V záujme zachovania dostatočnej koordinácie skupiny odborníkov a poradných skupín sa bude TDO naďalej schádzať dvakrát ročne, pričom sa predpokladá, že zmluvné strany budú znášať predmetné finančné náklady spojené s ich účasťou na rokovaniach TDO.

F) 	UKONČENIE ZASADNUTIA

13.	RÔZNE 
	Predsedajúci poďakoval za aktívnu účasť reprezentantom zmluvných strán  TDO, predovšetkým  za ich príspevok k rozvoju jednotlivých odborných oblastí  Dohovoru.      

14.	TERMÍNY NÁSLEDNÝCH ZASADNUTÍ  TDO
	Následné expertné zasadnutia TDO sa uskutočnia v Štrasburgu,  predbežne v dňoch 7. - 8. mája 2014 a v dňoch 5.- 6. novembra 2014.  Termíny zasadnutia poradných expertných skupín TDO budú oznámené operatívne dodatočne.

15.	UKONČENIE ZASADNUTIA
   	Predsedajúci TDO poďakoval zúčastnením stranám za aktívnu spoluprácu. 

1.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR
- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingovej politiky, 

- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA a ich poradných pracovných skupín,  

-	participovať na revízii Kódexu 2009 z úrovne výkonu štátnej správy v oblasti športu, ako aj priamej účasti na jej priebežných aktivitách,

B/       pre Antidopingovú agentúru SR
-	priebežne zabezpečovať odbornú garanciu v oblasti antidopingu v koordinácii           s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR, smerujúcich k novelizácii oblasti antidopingu Zákona o športe 300/2008, v jeho pôvodnom znení,

-	podieľať sa na revízii Svetového antidopingového kódexu, 

-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,

2.	ZOZNAM OBDRŽANEJ DOKUMENTÁCIE

1/ 	
Anti-Doping Convention (TDO)
37th  meeting of the Monitorig Group
Strasbourg
3 April 2013 
Draft Annotated Agenda
TDO (2013) 01 rev 1 

2/  		
Anti-Doping Convention (TDO)
37th  meeting of the Monitorig Group
Strasbourg
9 April 2013 
Draft list of participants
TDO (2013) 17

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

3.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú    na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

4.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava,  08. november 2013

Vypracoval: 	Miroslav MOTYČÍK

Schválil:	Ivan STANKOVSKÝ